کوئٹہ (آن لائن) الخدمت فاﺅنڈیشن بلوچستان نا صدر انجینئر جمیل احمدکرد‘ جنرل سیکرٹری اعجازمحبوب اسک پارینو کہ جیل انابندیک ہم ننا راج انا بشخ و اوفتا ہم حق ارے‘ بندی تیکن ماسک‘ رکھی کٹ و رکھی گام گیج آک المی ءُ۔ الخدمت فاﺅنڈیشن راج انا ہر تپّہ اسکان سر مرسا اوفتا کمک ءِ کننگ اٹی ءِ۔ساڑی فریشان کروک حالیت آتے ٹی پولیس، سیکورٹی فورس، ڈاکٹر و صحافی تتون اوار عالم دین‘ فلاحی تنظیم آتا رضاکار آتا رکھ‘ غریب آتا کمک و الس ءِ آگاہی فراوان کننگ ننا اولیت آتے ٹی اوار ءِ۔ دا خیال آتا درشانی ءِ او کوئٹہ جیل اٹ سپرنٹنڈنٹ جیل ڈاکٹرسلیم رضا تون اوڑدہی نا وخت آ ہیت وگپ کرسا کریر‘ داوخت آ الخدمت فاﺅنڈیشن ناکنڈآن رکھی کٹ، ماسک، دستانہ‘ سینیٹائزر جیل سپرنٹنڈنٹ ءِ تننگا۔ جیل سپرنٹنڈنٹ الخدمت فاﺅنڈیشن نا خذمت آتاستاءِ کرے۔
